Fear of the Dark
Fear of the Dark deveti je studijski album britanske heavy metal grupe Iron Maiden. U to vrijeme bio je posljednji studijski album na kojem pjeva Bruce Dickinson. Pjesma Fear of the Dark inspirirana je dječačkim strahom Stevea Harrisa, a pjesmu "From Here to Eternity" smatra se četvrtim dijelom sage o Charlotte the Harlot. Muzički stil albuma ponegdje je eksperimentalan; pjesma "Be Quick or Be Dead" zvuči nalik speed metalu, a "Wasting Love" jedna je od vrlo rijetkih power balada. "Afraid to Shoot Strangers" bila je jedina politička pjesma skupine uz "2 Minutes to Midnight". Album više koristi električne klavijature. Janicku Gersu također su prvi put pripisane zasluge za pjesme. Samo dvije pjesme izvode se i na turnejama danas – "Fear of the Dark" i "Afraid to Shoot Strangers". "Fear of the Dark" postala je popularna koncertna pjesma, a pjesma "Afraid to Shoot Strangers" često je pjevana za vrijeme Blazea Bayleya; nakon povratka Brucea Dickinsona više nije izvođena. Objavljeni su Singli za "Fear of the Dark (live)", "Be Quick or Be Dead", "From Here to Eternity" i "Wasting Love".